CONSILIUL LOCAL AL  MUNICIPIULUI CRAIOVA

HOTĂRÂREA NR. 129
Consiliul Local al Municipiului Craiova, întrunit în şedinţa ordinară din 26.02.2009;
Având în vedere raportul nr.19475/2009 întocmit de Direcţia Patrimoniu prin care se propune darea în administrare, către S.C. LUXTEN LIGHING COMPANY S.A. – Sucursala Bucureşti, a instalaţiei de iluminat public din „Piaţa Mihai Viteazu” din municipiul Craiova şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009;  

  
În conformitate cu prevederile Legii nr.213/1998 privind proprietatea publică şi regimul juridic al acesteia;
În temeiul art.36, alin.2, lit. c, art.123, art.45, alin.3 şi art.61 alin.2 din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă darea în administrare, către S.C. LUXTEN LIGHING COMPANY S.A. – Sucursala Bucureşti, a instalaţiei de iluminat public din  „Piaţa Mihai Viteazu” din municipiul Craiova, pe perioada valabilităţii contractului nr. 42515/07.11.2002.  

Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.322/2008 prin diminuarea valorii de inventar a bunului „Piaţa Mihai Viteazu”, cu suma de 4.780.430,87 lei (inclusiv T.V.A.) şi, pe cale de consecinţă, Hotărârile Consiliului Local al Municipiului Craiova nr.147/1999, nr.173/2001, nr.80/2006 şi nr.148/2008.
Art.3.  Direcţia Patrimoniu va lua măsuri pentru îndeplinirea procedurilor legale, prin intermediul Consiliului Judeţean Dolj, pentru modificarea corespunzătoare a Hotărârii Guvernului nr.141/2008.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico – Financiară, Regia Autonomă de Administrare a Domeniului Public şi Fondului Locativ Craiova şi S.C. LUXTEN LIGHING COMPANY S.A. – Sucursala Bucureşti  vor aduce la îndeplinire prevederile prezentei hotărâri.

